རྒྱ་ཡིག་གི་བརྡ་སྤྲོད་ཁྲོད་དུ་མིང་གཅིག་ནི་བྱ་བའི་མིང་དང་དངོས་པོའི་མིང་ངམ་ཁྱད་ཆོས་བརྗོད་པའི་མིང་ལ་འཇུག་པ་ཡོད་པས།བྱ་བའི་མིང་ཡང་རྒྱུན་དུ་བྱ་བའི་མིང་དང་དངོས་པོའི་མིང་གཉིས་ཀ་དང་།བྱ་བའི་མིང་དང་ཁྱད་ཆོས་སྟོན་པའི་མིང་གཉིས་ཀར་འཇུག་པའི་གནས་ཚུལ་ཡོད།མིང་འདི་རིགས་སྒྱུར་སྐབས་ལྷག་པར་དོ་སྣང་བྱེད་དགོས་ལ།དེ་ནི་སྐབས་དེའི་མིང་གི་རང་བཞིན་ལ་བརྟེན་ནས་སྐབས་དོན་མི་འདྲ་བ་སྟོན་པ་སྟེ།དཔེར་ན།རྒྱ་ཡིག་གིཞེས་པ་ལ་རྨི་ལམ་དང་རྨི་ལམ་རྨི་བའི་དོན་གཉིས་ལྡན་ཡོད་ལ།དེ་བཞིན་དུཞེས་པར་ཕུང་བོ་དང་སྤུངས་པའི་དོན་དང།ཞེས་པར་ཐོང་གཤོལ་དང་རྨོ་བའི་དོན་གཉིས་ཀ་ལྡན་པ།ལ་ཁོག་རྒྱ་དང་འཇལ་བའི་དོན་གཉིས་ཀ་ལྡན་པ།ཞེས་པར་སྙན་ཞུ་དང་སྙན་ཞུ་འབུལ་བའི་དོན།ཞེས་པར་འཁྲབ་ཁྲིད་པ་དང་འཁྲབ་པའི་དོན་ལྡན་ཡོད་པ་ལས་སྔ་མ་ནི་དངོས་མིང་དང་པྱི་མ་ནི་བྱ་ཚིག་གམ་བྱ་བའི་མིང་ཡིན་ལ།རྒྱ་ཡིག་གི་ཁྲོད་དུ་འདི་འདྲའི་བྱ་ཚིག་མང་བས་རྒྱ་བོད་ཡིག་སྒྱུར་བྱེད་སྐབས་མིང་འདི་རིགས་ཀྱི་འཇུག་ཚུལ་གསལ་པོར་ཤེས་མིན་གྱིས་མ་ཡིག་གི་གོ་བ་ཡང་དག་པར་ལེན་ཐུབ་མིན་ལ་ཤུགས་རྐྱེན་ཆེན་པོ་ཐེབས་ཀྱིན་ཡོད་པས་ཞིབ་ཏུ་རྟོགས་པར་བྱ་རྒྱུ་ནི་ཤིན་ཏུ་གལ་ཆེའོ།